แคมเปญ OREO X BLACKPINK มาพร้อมแพ็คคเกจจิ้ง 4 สาว Blackpink เตรียมเปิดตัวในปี พ.ศ. 2566 ในประเทศใดบ้าง
บริษัท มอนเดลีซ อินเตอร์เนชันแนล (ประเทศไทย) จำกัด ผู้นำด้านขนมและของว่างระดับโลก ได้เปิดตัวแคมเปญ “OREO X BLACKPINK” มาพร้อมแพ็คคเกจจิ้ง รับการคัมแบ็คสุดยิ่งใหญ่ของ 4 สาว  โดยได้เตรียมเปิดตัวอย่างเป็นทางการให้ บลิงค์ชาวไทย และอีก 6 ประเทศในเอเชียได้ร่วมกิจกรรมในปี 2566 

สำหรับแคมเปญ OREO x BLACKPINK  นับเป็นความร่วมมือครั้งใหญ่ที่สุดของ “โอรีโอ และ แบล็กพิงค์” ในภูมิภาคเอเชีย ด้วยการนำกลยุทธ์การตลาดที่ทางแบรนด์โอรีโอหยิบวัฒนธรรมด้านดนตรีมาจุดประกาย สร้างความสัมพันธ์ และความสนุกนานให้แก่ผู้บริโภค โดยในช่วงทศวรรษที่ผ่านมา การเติบโตอย่างรวดเร็วของดนตรี Kpop ได้แผ่ขยายอิทธิพลวัฒนธรรมเอเชียสู่สายตาชาวโลก 

ซึ่งวงแบล็กพิงค์ถือเป็นวง Kpop ระดับแนวหน้าและเป็นหนึ่งในไอคอนที่ยิ่งใหญ่ที่สุดของยุค จึงกลายมาเป็นที่มาของการตั้งใจสร้างช่วงเวลาแห่งความสนุก ให้แก่ทั้งแฟนๆของ โอรีโอ และ แบล็กพิงค์ หลายล้านคนให้ได้ให้ได้รับประสบการณ์พิเศษ โดยทางแบรนด์ตั้งใจว่าแคมเปญ OREO X BLACKPINK  จะนำไปสู่การสร้างปรากฎการณ์พันธมิตรระดับโลก ในปี 2566 ยกระดับประสบการณ์การกินของว่างด้วยผลิตภัณฑ์โอรีโอแบล็กพิงค์ รุ่นลิมิเต็ด พร้อมของสะสมพิเศษ และกิจกรรมแบบจัดเต็ม ทั่วภูมิภาคเอเชีย ชวนแฟน ๆ ของโอรีโอ และเหล่าสาวก K-Pop

โดยแคมเปญ OREO x BLACKPINK จะเปิดตัวในแต่ละประเทศอย่างต่อเนื่อง ไล่เรียงมาตั้งแต่ 
  - อินโดนีเซีย จะเปิดตัวในเดือน ธันวาคม 2022
  - ฟิลิปปินส์ และไทย เปิดตัวในเดือน มกราคม 2023
  - มาเลเซีย,สิงคโปร์,เวียดนาม และเกาหลีใต้ เปิดตัวในเดือน กุมภาพันธ์ 2023

ผ่านผลิตภัณฑ์ 2 รุ่น  ที่ได้รับแรงบันดาลใจจากสาวๆ วง BLACKPINK ที่แตกต่างกัน สำหรับในประเทศไทยจะมีวางจำหน่ายที่ร้านค้าปลีกและช่องทางอีคอมเมิร์ซ ในช่วงกลางเดือนธันวาคม 2565 นี้ ไปจนถึงปี 2566 เท่านั้น สาวกของ BLACKPINK เตรียมสะสมไอเท็มสุดเอ็กซ์คลูซีฟ ที่ได้สร้างสรรค์ขึ้นมาเพื่อแคมเปญนี้โดยเฉพาะ